બે વર્ષ દરમિયાન અમારી ઉપર અનેક વખત એવો આરોપ પણ મુકાયો કે અમે ભાજપ વિરોધી છીએ અને કોંગ્રેસ તરફી છીએ પણ ટીકા કરનાર મિત્રને રાહુલ ગાંધી સહિત કોંગ્રેસના નેતાઓ વિરૂધ્ધમાં થયેલી સ્ટોરી યાદ નથી. સંભવ છે કે ભાજપના નેતાઓ સામેની સ્ટોરીની સંખ્યા વિશેષ હતી તે પણ એક કારણ હોઈ શકે, પણ હું જવાબદારી અને પ્રમાણિકતાથી કહુ છુ કે અમે ભાજપ વિરોધી નથી અને કોંગ્રેસ તરફથી નથી. હું જેમની પાસે પત્રકારત્વના પાઠ શીખ્યો તેમણે મને શીખવ્યુ છે કે પત્રકાર ક્યારેય શાસનની સાથે હોઈ શકે નહીં. શાસન સારૂ કામ કરે ત્યારે તેની પીઠ થાબડવી અને અમે ભાજપ સરકારના સારા નિર્ણયની પ્રસંશા પણ કરી છે, પણ શાસન જ્યારે ભુલ કરે ત્યારે ડર અને સંકોચ વગર ડંકાની ચોટ ઉપરથી તેનો વિરોધ કરવો. અમે ભાજપની વિરૂધ્ધ જે લખીએ છીએ તે અમારૂ કામ છે કારણ ભાજપ શાસનમાં છે. જે શાસનમાં હોય તેની જ ટીકા થાય